open-index/open-wikipedia-markdown huggingface dataset:
Annalisa Ericson

**Annalisa Ericson** (14. syyskuuta 1913 Djurgården, Tukholma, Ruotsi – 21. huhtikuuta 2011 Tukholma, Ruotsi) oli ruotsalainen näyttelijä, joka teki tunnetuimman uransa ruotsalaisissa elokuvissa 1930-luvulta 1950-luvulle. 

Ericson näytteli vuosina 1930–1991 yhteensä 58 ruotsalaisessa elokuvassa. Keskeinen ura oli kuitenkin näyttelijänä useissa Tukholman teattereissa. Hän aloitti balettitanssijana 1919 ja esiintyi näyttämöllä ensi kerran Kuninkaallisessa oopperassa. Hän jätti balettiuran 1930 ja aloitti näyttelijänopinnot Oscarsteaternissa, jolle hän oli uskollinen lähes koko uransa ajan. Hän esiintyi useissa nimimerkin Kar de Mumma kirjoittamissa opereteissa ja revyissä. Läpimurto elokuvassa tapahtui Gustaf Edgrenin elokuvassa *[[Värmlantilaiset]]* 1932. Komedioiden ja revyiden esiintyjänä hän sai vähitellen nimeä. 1940-luvulla hän näytteli musikaaleissa näyttelijä Nils Poppen kanssa, ja pari tuli tunnetuksi akrobaattitansseistaan.

1950-luvulla Ericson keskittyi edelleen musikaaleihin ja revyihin. Lisäksi hän näytteli Arne Mattssonin ohjaamissa trillereissä. Hänen viimeinen roolinsa oli vuonna 2004 Lena Söderblomin ohjaamassa elokuvassa *Annalisa och Sven*. Ericson kuoli 97-vuotiaana 21. huhtikuuta 2011. 

## Palkinnot
* Karl Gerhards Hederspris
* Hedersguldbagge 2001 
* ''Svenska Dagbladets'' Poppepris 2006

## Kirjallisuutta
*
## Lähteet
Summer Holiday EP

**Summer Holiday EP** on yhdysvaltalaisen blues rock -yhtyeen ZZ Topin EP vuodelta 1985.

## Kappalelista
Kaikki kappaleet kirjoittaneet Billy Gibbons, Dusty Hill ja Frank Beard.

**A-puoli**
# 
# 

**B-puoli**
# 
# 

## Lähteet
BLS

**BLS AG** (BLS SA, BLS Ltd.) on sveitsiläinen liikennekonserni, joka toimii Keski-Sveitsissä, pääosin Bernin ja sen lähikantonien alueella. Vuonna 2011 BLS:n liikevaihto oli 911 milj. CHF. Liikennepalveluiden suorat tulot (lippu- ja rahtitulot) olivat noin 346 milj. CHF eli noin 38 % kaikista tuotoista. Suurin osa tuotoista oli liikenteenhoidon korvauksia valtiolta ja kantoneilta sekä erilaisia avustuksia.  Henkilöstön määrä oli 2&nbsp;836. 

BLS harjoittaa juna-, autojuna-, bussi- ja laivaliikennettä. Rautateiden henkilöliikenteen ja laivaliikenteen hoitaa emoyhtiö BLS AG. Tavaraliikennöitsijä on BLS Cargo AG. Bussiliikenneyhtiö on Busland AG. Lisäksi konserniin kuuluu matkatoimisto Emmental Tours AG. Lisäksi BLS AG omistaa 33,4 % rataverkon omistavasta BLS Netz AG:stä. BLS AG:n pääomistaja on Bernin kantoni (56 %).

## Historiaa
Nykyinen BLS AG aloitti toimintansa vuonna 2006, kun *BLS Lötschbergbahn AG*:n ja *Regionalverkehr Mittelland AG*:n toiminnot yhdistettiin fuusiossa. 

## Rautatiet
BLS:n rataverkon omistaja on BLS Netz AG. Sen omistajia ovat BLS AG (33,4 %) sekä BLS:n pääomistajat eli Sveitsin valtio (50,1 %) ja Bernin kantoni (16,5 %). 

BLS:n rautateiden laajuus on 436 km. Pääreitit ovat:
* Bern - Thun - Spiez - Brig/Raron
* Bern - Neuchâtel. 
BLS Netz omistaa alueensa rautatiet ja rataverkkoon liittyvän infran kuten asemat ja ohjausjärjestelmät. BLS:n operointivastuulla on oman rataverkkonsa lisäksi muun muassa Simplonin tunnelin yhteys Italiaan, yhteensä 520 km ratoja. 

## Henkilöjunaliikenne
BLS:n päätoimiala on henkilöliikenne. Vuonna 2011 BLS kuljetti junillaan 52 milj. matkustajaa. Henkilöliikenteen suoritemäärä oli 865 milj. matkustajakilometriä. Autojunaliikenteessä BLS siirrettiin 1,3 milj. ajoneuvoa. 

## Tavaraliikenne
BLS Cargo harjoittaa rautateiden tavaraliikennettä Sveitsissä ja sen lähialueilla. Yhtiöllä on tytäryhtiöt Saksassa (BLS Cargo
Deutschland GmbH) ja Italiassa (BLS Cargo Italia S.r.l.). 

BLS Cargon tavaraliikennesuorite oli vuonna 2011 3,8 mrd. nettotonnikilometriä. 

## Linja-autoliikenne
Busland AG harjoittaa paikallisliikennettä Bernin itäpuolella, Burgdorfin - Huttwilin - Langnau im Emmentalin alueella. Vuonna 2011 yhtiön linja-autoilla kulki 3 milj. matkustajaa. Liikenteen suoritemäärä oli 13 milj. matkustajakilometriä. 

## Laivaliikenne
BLS harjoittaa vuoro- ja tilauslaivaliikennettä Thunin- ja Brienzjärvellä, Bernin lounaispuolella. Laivat kulkevat Brienzistä Interlaken Ostiin ja Thunista Interlaken Westiin. Liikennekausi alkaa huhtikuun lopulla ja päättyy uutena vuotena. Vuonna 2011 BLS:n laivoilla kulki 0,9 milj. matkustajaa.

## Katso myös
*Lötschbergin tunneli
*Lötschbergin pohjatunneli

## Lähteet
*
*
*

### Viitteet

## Aiheesta muualla
Miika Dietrich

**Miika Christian Dietrich** (s. 6. lokakuuta 1990 Turku) on suomalainen kilpameloja. Hän kilpailee pääasiassa 500 ja 1&nbsp;000 metrin ratamelontamatkoilla luokissa K-1 ja K-2. Dietrich edustaa Saaristomeren Melojia ja häntä valmentaa Jussi Paatonen.

## Ura
Vuonna 2008 Dietrich valittiin edustamaan Suomea Pekingin olympialaisten yhteydessä pidetyllä nuorisoleirillä. Vuonna 2010 hänet valittiin Varsinais-Suomen parhaaksi melojaksi. Kaudella 2011 Dietrichin harjoittelua haittasi mykoplasma.

Vuonna 2012 Dietrich teki historiaa voittamalla SM-kisoissa kaikki ratamatkat. Kukaan muu ei ole pystynyt samaan Suomen melonnan historian aikana. Samana vuonna hän eteni Duisburgin maailmancup 2 -osakilpailussa 500 metrillä B-finaaliin ja sijoittui 7. sijalle. Hän lunasti siten paikan Kroatian EM-kisoihin, joissa eteni jälleen B-finaaliin ja sijoittui 9. sijalle. Alle 23-vuotiaiden EM-kisoissa Dietrich alisuoriutui 500 metrillä, mutta korjasi tilanteen pääsemällä 1000 metrin olympiamatkalla B-finaaliin ja sijoittuen toiseksi.

Vuonna 2014 Dietrich meloi parhaaseen sijoitukseensa ratamelonnan MM-kisoissa ollen yksiköiden 500 metrin B-finaalin viides ja kokonaiskilpailun 14:s.

Dietrich kuuluu Turun seudun urheiluakatemiaan.

## Lähteet

## Aiheesta muualla
* Dietrichin kotisivu miikadietrich.fi
* Miika Dietrichin blogi
* https://www.instagram.com/miikadietrich/?hl=fi
Koiranpäivä

**Koiranpäivä** on Suomen Kennelliiton järjestämä valtakunnallinen teemapäivä, jota vietetään 24. huhtikuuta. Ensimmäisen kerran päivää juhlittiin vuonna 2007. Koiranpäivän viettämistä ehdotti Suomen Kennelliiton kunniajäsen Pertti Kuopila, minkä johdosta päivää alettiin viettää Pertin päivänä 24. huhtikuuta. Koiranpäivänä eri kennelpiirit järjestävät koiriin liittyviä tapahtumia.

## Koiranpäivän teemoja
* 2007 ”Koira liikuttaa”
* 2008 ”Koiraharrastus”
* 2009 ”Miten lapsi lähestyy koiraa”
* 2010 ”Terve koira yhteiskunnan jäsenenä”
* 2011 ”Vapaaehtoistoiminta”
* 2012 ”Vastuu koiran omistajana”
* 2013 ”Vastuu koiran omistajana - vastuu ympäristöstä”
* 2014 ”Hyvää elämää koiran kanssa”"
* 2015 ”Hyvää elämää koiran kanssa - Vastuullista koirankasvatusta”
* 2016 ”Lapsi ja koira”
* 2017 ”Kotimaiset rodut”
* 2018 ”Koiraharrastus yhdistää”
* 2019 ”Koiran tarina”
* 2020 ”Kaikki erilaisia, kaikki yhtä rakkaita.”
* 2021 ”Tassua toisen eteen.” (Koiran aktivointi ja koiran kanssa harrastaminen.) 
* 2022 ”Kohtaamisia”
* 2023 ”Koira kansalaisena”
* 2024 ”Koirien terveys ja hyvinvointi”
* 2025 ”Kansainvälinen koiraharrastaminen”
Lähde: 

## Lähteet
Amago Haruhisa

**Amago Haruhisa** (, 8. maaliskuuta 1514 – 9. tammikuuta 1562) oli merkittävä daimio Chūgokun alueella Japanissa.

Kun hänen isänsä Amago Masahisa, menehtyi varhain taistelussa, Haruhisasta tuli Amago-klaanin johtaja vuonna 1537. Hän aloitti sarjan valloituksia laajentaakseen valtapiiriään ja eteni Harimaan asti. Vuonna 1540 hän piiritti Mōri Motonarin hallussa ollutta Koriyaman linnan, mutta koki karvaan tappion. Seuraavana vuonna hänen isoisänsä Amago Tsunehisa menehtyi ja Ōuchi Yoshitaka aloitti hyökkäykset tuhotakseen Amago-klaanin lopullisesti. Haruhisa onnistui kuitenkin torjumaan hyökkäykset kerättyään lisää joukkoja. Tämän seurauksena Haruhisa hylkäsi suunnitelmansa laajentumisesta, ja aikoi varmistaa otteensa alueistaan. Kuitenkin vuonna 1552 Ōuchi Yoshitaka menehtyi Sue Harukatan kapinassa, ja Ashikaga-shōgunaatti tarjosi Haruhisalle kahdeksan alueen omistusta, joista neljää hän jo valmiiksi hallitsi.

Myöhempinä vuosinaan Haruhisa päätti murhata enonsa Amago Kunihisan sekä Shingūn kaupungista kotoisin olleet palvelijat, minkä myötä hän menetti monta merkittävää johtajaa. Vaikka useat fiktiokirjailijat ovatkin esittäneet nämä murhat Mōri Motonarin työnä, nykyään uskotaan niiden olleen Haruhisan tapa saada Amago-klaani yksinomaan hänen haltuunsa.

Kun Sue Harutaka menehtyi Motonaria vastaan Itsukushiman taistelussa, Haruhisa näki tämän mahdollisuutena vallata Iwami, ja liittoutua Ogasawara-klaanin kanssa. Hän hyökkäsi Ōmorin hopeakaivoksille, mutta kohtasikin taistelussa Motonarin. Kaksikko kävi useita taisteluita, kunnes Harahusa menehtyi Motonarin hyökkäyksessä Gassantodan linnaan vuonna 1560.
Max van der Stoel

**Max van der Stoel** (3. syyskuuta 1924 Voorschoten, Alankomaat – 23. huhtikuuta 2011 Haag, Alankomaat) oli alankomaalainen poliitikko ja diplomaatti, joka oli kahteen kertaan maansa ulkoministerinä. Hän toimi urallaan lisäksi Alankomaiden YK-suurlähettiläänä ja Euroopan turvallisuus- ja yhteistyöjärjestön vähemmistövaltuutettu.

## Elämä
### Nousu Alankomaiden ulkoministeriksi
Lukion jälkeen Van der Stoel aloitti Leidenin yliopistossa oikeustieteelliset opinnot. Hän valmistui tohtoriksi vuonna 1953 ja kuului sen jälkeen vuodet 1953–1958 Wiardi Beckman -säätiöön. Opintojen jälkeen hän liittyi myös Alankomaiden Työväenpuolueeseen.

Vuonna 1960 Van der Stoel valittiin Alankomaiden parlamentin ylähuoneeseen, senaattiin. Kolme vuotta myöhemmin hänet valittiin parlamentin alahuoneeseen. Heinäkuulta 1965 marraskuulle 1966 Van der Stoel oli Jo Calsin hallituksessa ulkoasioiden valtiosihteeri. Hän sai parlamentaarikkona mainetta ihmisoikeuksien puolestapuhujana, kun hän raportoi vuonna 1969 Euroopan neuvostolle Kreikan sotilasjuntan väkivaltaisuuksista.

Van der Stoel valittiin vuonna 1973 ulkomisteriksi Joop den Uylin hallitukseen. Hän toimi ministerinä neljän vuoden ajan ja ajautui usein ristiriitoihin puolueensa radikaalien edustajien kanssa. Työväenpuolue joutui oppositioon vuonna 1977, mutta Van der Stoel kiisteli edelleen puolueensa vasemmistosiiven kanssa, erityisesti risteilyohjuksista. Hän pelasi ulkoministeriksi vuonna 1981 Dries van Agtin hallitukseen. Hän jätti paikkansa toukokuussa 1982.

### Diplomaattiura

Van der Stoel oli Alankomaiden YK-suurlähettiläs vuodet 1983–1986. Hän oli kahdesti ehdolla YK:n pakolaisasian päävaltuutetuksi, mutta häntä ei valittu tehtävään. Vuonna 1991 Van der Stoelista tuli YK:n Irakin ihmisoikeustilanteen raportoija. Samana vuonna hänet nimettiin maansa valtioministeriksi.

Vuodesta 1993 vuoteen 2001 Van der Stoel oli Euroopan turvallisuus- ja yhteistyöjärjestö ensimmäinen vähemmistövaltuutettu. Tehtävä vei hänen keskittymisensä erityisesti Keski- ja Itä-Euroopan tilanteeseen, ja hän oli myös jäsenenä komissiossa, joka käsitteli entisessä Jugoslaviassa kadonneita henkilöitä. Vuonna 1999 Alankomaiden hallitus ehdotti Van der Stoelia Nobelin rauhanpalkinnon saajaksi. Alankomaiden ulkoasiainministeriö perusti vuonna 2001 Max van der Stoel -palkinnon, jonka arvo on 50&nbsp;000 euroa. Se myönnetään joka toinen vuosi henkilölle, ryhmälle tai organisaatiolle, joka on edistänyt kansallisten vähemmistöjen oloja.

Van der Stoel oli yksi niistä viidestä entisestä ulkoministeristä, joilta Alankomaiden hallitus pyysi vuonna 2009 asiantuntijaneuvoa maan osallistumisesta Irakin sotaan. Van der Stoel kuoli lyhyen sairauden jälkeen kotonaan Haagissa huhtikuussa 2011.

## Lähteet

## Aiheesta muualla
Hamza Alić

**Hamza Alić** (s. 20. tammikuuta 1979 Srebrenica) on bosniahertsegovinalainen yleisurheilija, joka kilpailee kuulantyönnössä. Hän edustaa seuratasolla AK Zenicaa.

Alić osallistui aikuisten arvokisoihin ensimmäistä kertaa vuonna 2002, jolloin hän oli mukana EM-kisoissa Münchenissä. Hän karsiutui finaalista. Alić ei päässyt karsinnasta läpi myöskään Helsingin MM-kisoissa 2005, mutta sai saman vuoden Välimeren kilpailuista pronssia tuloksellaan 19,49. Hän karsiutui 2006 loppukilpailusta sekä Moskovan MM-hallikilpailuissa että Göteborgin EM-kisoissa.

Alić karsiutui loppukilpailusta Valencian sisäratojen MM-kilpailuissa 2008. Hän osallistui samana vuonna olympialaisiin, joissa hän karsiutui oltuaan seitsemästoista. Hän karsiutui myös Torinon EM-hallikilpailuissa 2009.

Alić pääsi ensimmäistä kertaa arvokisafinaaliin Berliinin MM-kisoissa 2009, joissa hän sijoittui alun perin yhdeksänneksi työnnettyään tasan 20 metriä. Sijoitus parani myöhemmin yhdellä Andrei Mih’nevitšin dopinghylkäyksen jälkeen. Alić sai samana vuonna hopeamitalin Välimeren kilpailuista. Hän karsiutui loppukilpailusta 2011 Pariisin EM-hallikisoissa ja Daegun MM-kilpailuissa sekä 2012 Istanbulin MM-hallikilpailuissa ja Helsingin EM-kisoissa. 

Alić sai Göteborgin EM-hallikilpailuissa 2013 hopeaa sisäratojen ennätystuloksellaan 20,34. Mersinin Välimeren kisoissa hän oli samana vuonna kolmas. Moskovan MM-kilpailuissa 2013, Zürichin EM-kilpailuissa 2014, Pekingin MM-kilpailuissa 2015, Amsterdamin EM-kilpailuissa ja Rio de Janeiron olympialaisissa 2016 sekä Lontoon MM-kilpailuissa 2017 hän karsiutui loppukilpailusta. Hän voitti kultaa Tarragonan Välimeren kilpailuissa 2018 tuloksella 20,43. Berliinin EM-kilpailuissa 2018 hän karsiutui loppukilpailusta.

Alićin ennätys ulkoradoilla on 20,82 m vuodelta 2017 ja sisäradoilla 20,34 m vuodelta 2013.

## Lähteet
Blowing Up a Storm

**Blowing Up a Storm** on brittiläisen rockabilly-yhtye Whirlwindin esikoisalbumi vuodelta 1978.

Levy-yhtiö on Chiswick Records. Tuottajina ovat toimineet Doug Smith ja yhtye itse.

Levyn esittelytekstin on tehnyt Stuart Colman. Siinä hän mainitsee muun muassa, että yhtyeen laulusolisti Nigel Dixonin vaikuttajia ovat olleet Elvis, Jack Palance, The Lone Ranger ja Roy Rogersin elokuvat. Yhtyeen on keksinyt Chiswick Recordsin Ted Carroll eräästä Lontoon West Endin baarista.

Levykannen valokuvat on ottanut Chris Gabrin.

## Kappaleet

Kappaleet "One More Chance", "Don’t Be Crazy", "Together for Ever" ja "Tore Apart" ovat yhtyeen omaa tekoa. Näistä "Together for Ever" on balladi kuten myös Kathy Youngin tunnetuksi laulama "A Thousand Stars".

**Sivu 1**

# "Boppin' High School Baby" (Willis) East Memphis Music / MCPS
# "My Bucket's Got a Hole in It" (Williams) B. Feldman & Co. Ltd.
# "My Advice" (Wilberforce) Young Star Music
# "A Thousand Stars" (Pearson) B. Feldman & Co. Ltd.
# "One More Chance" (Lewis – Dixon) Acton Green Music
# "Don’t Be Crazy" (Lewis – Dixon) Acton Green Music

Levyetiketissä avauskappaleen nimi on muodossa "Bopping High School Baby".

**Sivu 2**

# "Rocking Daddy" (Fisher) Burlington Music
# "Slow Down" (Earls) Hi-Lo Music Inc.
# "Blue Moon of Kentucky" (Monroe) Southern Music Publishing Co.
# "Together for Ever" (Hardy – Lewis – Dixon) Acton Green Music
# "Who's That Knocking?" (Joiner) London Tree
# "Tore Apart" (Lewis – Dixon) Acton Green Music

## Whirlwind

* Nigel Dixon – laulu, rytmikitara
* Michael Lewis – kitara
* Chris Emo – basso
* Phil Hardy – rummut

## Arvioita

Levy on esitelty Blues Newsin rockabillyn erikoisnumerossa 4/1979. Siinä Seppo Elonen pitää yhtyeen soittopuolta onnistuneena, mutta laulusolistin osuudessa on parantamisen varaa, joten "lopullinen kipinä musiikista jää puuttumaan". Esitellyn levyn luettelotunnus on (Chiswick WIK 7).

## Katso myös
* Whirlwind-yhtyeen single *[[Heaven Knows (Whirlwind)|Heaven Knows]]* (Chiswick Records, 1980).

## Lähteet

* Whirlwind LP *Blowing Up a Storm* (Chiswick Records 550107, 1978)

### Viitteet
Sou Tit Linda

**Sou Tit Linda** (s. 21. elokuuta 1989 Phnom Penh) on kambodžalainen yleisurheilija, joka kilpailee pikajuoksussa.

Sou osallistui olympialaisiin ensimmäistä kertaa Ateenassa 2004. Hän juoksi tuolloin vain 14-vuotiaana ajan 13,47, joka riitti alkuerän seitsemänteen sijaan. Sou oli eränsä seitsemäs myös vuoden 2005 MM-kisoissa, joissa hän juoksi ajan 13,45. Hän juoksi myös Pekingin olympialaisissa 2008, joissa hän juoksi nykyisen ennätyksensä 12,98 sekuntia, mutta karsiutui ensimmäisellä kierroksella.

## Lähteet
Luettelo Pontiacin kapinassa vallatuista linnakkeista

Tämä on luettelo **[[Pontiacin kapina]]ssa vallatuista linnakkeista**, jotka joutuivat Suurten järvien ja Ohion rajaseutujen intiaanien haltuun kesällä 1763. Ne olivat valtaamisjärjestyksessä:

***Fort Sandusky.** Vallattu 16. toukokuuta. Pieni linnake Ohion maaseudulla oli helppo kohde Pontiacin kapinallisille. Ottawat ja wyandotit surmasivat kaikki Sanduskyn 13 puolustajaa.
***Fort St. Joseph.** Vallattu 27. toukokuuta Michiganissa potawatomien piirityksen seurauksena.
***Fort Miami.** Vallattu 27. toukokuuta Indianassa, valtaajina miamit ja kickapoot. Valtauksessa sai surmansa 10 englantilaista. Muista hyökkääjista poiketen miamit välttelivät turhaa verenvuodatusta ja kohtelivat vankejaan ystävällisesti. Linnake rakennettiin uudelleen 1791 ja nimettiin **Fort Wayneksi**.
***Fort Ouiatenon.** Vallattu 1. kesäkuuta. Kickapoot, mascoutenit ja miamit hyökkäsivät Indianassa sijainneeseen linnakkeeseen, jonka miehistö antautui suosiolla. Miamien ansiosta vankeja ei surmattu. Myöhemmin linnake rakennettiin uudelleen, ja siitä tuli **Fort Lafyette.**
***Fort Machinas.** Vallattu 4. kesäkuuta, valtaajina ojibwat Michiganissa. Lacrossea linnakkeen edessä pelanneet ojibwat löivät pallon yli paaluvarustuksen. Kun portit avattiin palloa noutavalle pelaajalle, hyökkäsivät soturit sisään. Valtauksen yhteydessä suurin osa linnakkeen miehistöstä surmattiin.
***Fort Venango.** Vallattu 16. kesäkuuta, valtaajina Ohion maaseudulla senecat, mingat, wyandotit ja ottawit.. Linnake poltettiin maan tasalle ja varuskunnan asukkaat surmattiin.
***Fort Bresqu Isle** Vallattu 18. kesäkuuta. Delawaret, ottawat ja senecat hyökkäsivät päällikkö Guyasutan alaisuudessa lähellä Erie-järveä sijainneeseen linnakkeeseen ja tuhosivat sen..
***Fort Le Bouef.** Vallattu 19. kesäkuuta, valtaajina senecat. Linnakkeen 12 puolustajaa pääsivät karkuun.
***Fort Edward Augustus.** Vallattu 21. kesäkuuta. Kapinoitsijoita edustaneet ojibwat ja ottawat antoivat linnoituksen henkilöstölle luvan poistua paikalta.

Pontiacin kapinalliset piirittivät myös **Fort Detroitia**, **Fort Pittiä** ja **Fort Niagaraa**, mutta eivät onnistuneet näiden valtauksessa.

## Lähteet
*Marley, David, *Wars of the Americas: a chronology of armed conflict in the New World, 1492 ...* ABC-CLIO, 1988
*Purvis, Thomas *A dictionary of American history*, Wiley-Blackwell. 1997. 
*Waldman, Carl: *Atlas of the North American Indian*, Fact On File Publications, 1985. 

### Viitteet
Frédéric Chopin (Pam Brownin kirja)

**Frédéric Chopin** on Pam Brownin tekemä elämäkertateos puolalaisesta säveltäjästä ja pianotaiteilijasta Frédéric Chopinistä. Englanninkielinen alkuteos *Frederic Chopin* on ilmestynyt vuonna 1994, ja sen on kustantanut Exley Publications Ltd, 16 Chalk Hill, Watford.

Suomennoksen on tehnyt Sirkka Salonen, ja suomennos on ilmestynyt Werner Söderström Osakeyhtiön kustantamana vuonna 1996. Päällyksen typografian on suunnitellut Leena Mänttäri. Kirjassa on 64 sivua, ja se on runsaasti kuvitettu. Kuvatoimittajat ovat Alex Goldberg ja James Clift Image Select -yhtiöstä. Kansikuva on saatu Berliinissä toimivalta AKG-yhtiöltä. Muotokuvan Chopinista on tehnyt Eugène Delacroix vuonna 1838.

Kirja kuuluu julkaisusarjaan, jota on toimittanut Helen Exley. Tämän teoksen toimittaja on Samantha Armstrong ja toimitusavustaja Helen Lanz. Musiikillisena avustajana on toiminut Jill Simms. 

## Lähteet

*
Ammunnan maailmanmestaruuskilpailut 1907

**Vuoden 1907 ammunnan maailmanmestaruuskilpailut** järjestettiin Zürichissä. Kilpailut olivat yhdennettoista maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta. 

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Heaven Knows (Whirlwindin kappale)

**Heaven Knows** on brittiläisen rockabilly-yhtye Whirlwindin singlejulkaisu vuodelta 1980. Levy-yhtiö on Chiswick Records ja sen taustalla EMI Records. Tuottajina ovat toimineet Billy Holiday ja Tommy Doherty. Nämä ovat myös tehneet singlen nimikappaleen. Kääntöpuolen kappaleen tekijät ovat yhtyeen kitaristi Michael Lewis ja laulaja Nigel Dixon. Kappaleiden julkaisuyhtiö on Acton Green Music Ltd (Leosong). Single on valmistettu Isossa-Britanniassa.

## Kappaleet
# Heaven Knows (Holiday / Doherty)
# Cruisin' Around (Lewis / Dixon)

## Katso myös
* Whirlwind-yhtyeen esikoisalbumi *[[Blowing Up a Storm]]* (Chiswick Records, 1978).

## Lähteet
* Whirlwind s. *Heaven Knows* (Chiswick Records CHIS 122, 1980)
Turku Soundcheck

**Turku Soundcheck** on vuodesta 2008 asti toiminut hiphop- ja reggaemusiikkiin, sekä näihin liittyviin muihin kulttuuri-ilmiöihin keskittyvä tapahtumasarja. Päätapahtuma järjestetään kesäkuun ensimmäisenä viikonloppuna Turun Klubilla ja ravintolalaiva *Katarinalla* Aurajokirannassa. Tämän lisäksi vakio-ohjelmaan kuuluu helmikuinen Turku Snowcheck.

## Järjestettyjä tapahtumia

### Turku Soundcheck esittää: Looptroop Rockers 20.4.2011
Looptroop Rockers (Swe), Turku Soundcheck DJs

### Turku Snowcheck 26.2.2011
Kemmuru vs Loost Koos, Nopsajalka vs Superjanne, Haamu vs Vieläki Lepposaa, Turku Deep Funk feat. Didier, Piitu, Tipa Hiihtopipo & Lauri Kavallus, Black Bear Sound, VJ Mattir, DJ Chuck Main, DJ Kujis, DJ Jürgen Macho

### Turku Soundcheck esittää: Kova Paketti 18.12.2010
Jukka Poika, Hannibal & Joku Roti Mafia, Turku Soundcheck DJs

### Turku Soundcheck 4.6.-6.6.2010
Devin The Dude (USA), Joey Fever (Swe), Ritarikunta, Kapteeni Ä-ni, Kemmuru, Joku Roti Mafia feat. Hannibal, Stepa, Edorf & Tykopaatti, Identical Cousins Hank’n'Frank, How To Make A Windmill feat. TKUG, Komposti Sound, Voltti Selectors, djsucks!, Black Bear Sound, DJ Sammy Jam & DJ Ink, DJ Supertyyli, DJ Double M, Graffiti workshop

### Turku Snowcheck 20.2.2010
Oi Pojat! (Asa, Puppa J,Raappana & Laineen Kasperi), DJ Leo Luxxxus & Kesken (Saurus), Black Bear Sound & Double M, djsucks!, DJ Beha, DJ Magnus 44

### Turku Soundcheck 5.6.-6.6.2009
Million Stylez (Swe), DJ Flash (Swe), DJ Flip (Irl), Marc Stretch (US), DJ Jon Kennedy (UK), Slow Hand Motëm (Can), Michael Black Electro & RPK, Kaikukasti, Puppa J, Bongo Rhino & Enrico, Thono Slowknow, Suhinators feat. Puppa J, Papa Zai, Renegade & Nestori, Ronskibiitti feat. TKUGStarz, The Gambit, Pouta Sound, Black Bear Sound, DJ Double M, Propah Riddim, DJ Leijonamieli, DJ Kiilo, DJ Nätti-Matti, djsucks!, Graffiti workshop

### Turku Snowcheck 20.2.2009
Punky Reggae Band featuring CStar + Puppa J, Raappana, Stepa + Herra Soppa, DJ J-Laini, Selektoni, Black Bear Sound, Haamu, Vieläki Lepposaa, djsucks!, DJ Double M, DJ Kelloggs, DJ Sammy Jam, DJ Magnus44

### Turku Soundcheck 6.6.-7.6.2008
Asa feat. Puppa J, Jukka Poika, Saurus, Serkkupojat, Pahat Viinit Orkesteri, Black Bear Sound, Pouta Sound, Rootfellas Sound, DJ Kelloggs, Ritarikunta, Nopsajalka, DJ Hank Holiday, MPV Sound, Superjanne, DJ Polarsoul, DJ Ionik, djsucks!, Graffiti workshop

## Aiheesta muualla
* Turkusoundcheck.com
You’re Gonna Get It!

**You're Gonna Get It!** on yhdysvaltalaisyhtye Tom Petty and the Heartbreakersin toinen studioalbumi, ja se on ilmestynyt vuonna 1978 Shelter Recording Co., Inc:n kustantamana. Tuottajina ovat toimineet Denny Cordell, Noah Shark ja Tom Petty.

Yhtyeen esikoisalbumi oli ilmestynyt vuonna 1976 ja sen jälkeen Petty Heartbreakers-yhtyeineen oli vieraillut Euroopassakin mm. Englannissa Knebworthin festivaaleilla hyvällä menestyksellä. Tämän toisen albumin tekoa olivat keikkailun lisäksi viivästyttäneet myös sopimusneuvottelut levy-yhtiön kanssa. Petty oli sitten arvellut, että levyn äänitykseen menisi kuukausi, mutta aikataulu venyi nelinkertaiseksi. Lopputuloksena oli kuitenkin hyvätasoinen, kriitikoiden kehuma rock-albumi. Yhtye sai siitä myös ensimmäisen kultalevynsä.

## Kappaleet

Sivu 1

# "When the Time Comes" – 2:48 (T. Petty)
# "You're Gonna Get It" – 2:57 (T. Petty)
# "Hurt" – 3:17 (T. Petty – M. Campbell)
# "Magnolia" – 2:59 (T. Petty)
# "Too Much Ain't Enough" – 2:46 (T. Petty)

Sivu 2

# "I Need to Know" – 2:23 (T. Petty)
# "Listen to Her Heart" – 3:01 (T. Petty)
# "No Second Thoughts" – 2:38 (T. Petty)
# "Restless" – 3:22 (T. Petty)
# "Baby's a Rock 'n' Roller" – 2:54 (T. Petty – M. Campbell)

Levyetiketissä päätöskappaleen nimi on muodossa "Baby's a Rock and Roller".

## Tom Petty and the Heartbreakers

* Ron Blair – basso
* Mike Campbell – kitara
* Stan Lynch – rummut, laulu
* Tom Petty – laulu, kitara, huuliharppu
* Benmont Tench – kosketinsoittimet, laulu

## Singlet

* 1978 *I Need to Know* Billboard Hot 100 #41
* 1978 *Listen to Her Heart* Billboard Hot 100 #59

## Uudelleenjulkaisut

Albumi on ilmestynyt LP-muodossa myös vuonna 1981 Oxford-levymerkin luettelotunnuksella OX 3201. Tätä painosta on valmistettu Italiassa ja se on Ariston Musicin tuotantoa. Masteroinnin on tehnyt Capitol. Kannen on valmistanut Milanossa Grapyche Maaica 2000 ja jakelusta on huolehtinut Dischi Ricordi S.p.A.

## Lähteet ja viitteet

* Tom Petty and the Heartbreakers LP *You're Gonna Get It!* (Oxford OX 3201, 1981)
Dysaethesia Aethiopica

**Dysaethesia Aethiopica** oli yhdysvaltalaisen psykiatrin Samuel A. Cartwrightin vuonna 1851 määrittelemä mielisairaus. Cartwrightin mukaan *dysathesia aethiopica* aiheutti orjien laiskuutta. Nykyään *dysaethesia aethiopicaa* pidetään näennäistieteenä ja sen katsotaan edustavan tieteellistä rasismia.

Cartwright määritteli orjien taipumuksen karata toiseksi sairaudeksi, jota hän kutsui drapetomaniaksi.

## Historia

Dysaethesia aethiopicaa esiintyi ainoastaan afroamerikkalaisten joukossa ja sen oireina olivat ihon tunnottomuus ja älyllisten toimintojen lamaantuminen niin, että henkilö vaikutti olevan kuin puoleksi unessa. Muita oireita saattoivat olla leesiot. Cartwright totesi dysaethesia aethiopican olemassaolon, mutta muut lääkärit olivat epäonnistuneet taudin tunnistamisessa, koska eivät olleet kiinnittäneet riittävästi huomiota afroamerikkalaisen rodun sairauksiin.

Cartwrightin mukaan dysaethesia aethiopica oli huomattavasti yleisempää omissa yhteisöissään elävien afroamerikkalaisten joukossa kuin Cartwrightin tutkimilla plantaaseilla työskentelevien orjien joukossa. Tauti tarttui ainoastaan niihin orjiin, jotka elivät vapaan ihmisen tavoin. Hän arvioi jopa lähes kaikkien vapaana elävien afroamerikkalaisten sairastuneen tautiin.

Cartwright piti dysaethesia aethiopicaa helposti parannettavana. Ihon tunnottomuus oli yksi oireista, joten ihoa täytyi stimuloida. Tähän Cartwright suositteli potilaan pesemistä lämpimällä vedellä ja saippualla. Tämän jälkeen iho tuli käsitellä öljyllä ja öljyn imeytymisen edistämiseksi ihoa tuli hakata leveällä nahkahihnalla. Lopuksi potilaan tulisi tehdä jonkinlaista raskasta työtä auringonpaisteessa.

Kirjailija Vanessa Jackson on todennut, että leesiot olivat oire dysaethesia aethiopicasta ja tohtori Cartwright huomasi, että ruoskimalla voisi parantaa sairauden. Jackson kuitenkin ihmetteli, että ruoskiminen ei aiheuttanut taudinmäärityksen varmistavia olevia leesioita.

Cartwrightin mukaan orjat olivat yllä kuvatun käsittelyn jälkeen kiitollisia valkoiselle miehelle, jonka voima oli palauttanut hänen järkensä.
Fiescherhörner

**Fiescherhörner** on vuoriryhmä Bernin Alpeilla, Bernin ja Wallisin kantoneissa, Sveitsissä. Sen korkein huippu, Grosses Fiescherhorn, on 4&nbsp;049 metriä merenpinnan tasoa korkeammalla.

Ryhmän kolme päähuippua ovat:
* *Grosses Fiescherhorn* (4&nbsp;049 m)
* *Hinteres Fiescherhorn* (4&nbsp;025 m)
* *Kleines Fiescherhorn* tai *Ochs* (3&nbsp;900 m)

## Lähteet

## Aiheesta muualla

* 
*
Von Luschanin kromaattinen asteikko

**Von Luschanin kromaattinen asteikko** eli lyhyemmin **Von Luschanin asteikko** on ihonvärin luokittelutapa. Se on nimetty keksijänsä, Felix von Luschanin mukaan. Asteikko perustuu vertailutaulukkoon, joka käsittää 36 erilaista väriä, joita on tarkoitus verrata henkilön ihonväriin useimmiten käden alta, sillä Auringon vaikutus siellä on melko vähäistä. 

1900-luvun alkupuoliskolla Von Luschanin asteikkoa käytettiin rotuerotteluun, mutta myös tieteellisiin tutkimuksiin. Kuitenkin taulukon käyttö lopetettiin suureksi osin 1950-luvun alussa, jolloin se korvattiin spektrofotometrilla.

## Lähteet
*Von Luschanin asteikko
Yhdysvaltain työministeriö

**Yhdysvaltain työministeriö** (, lyh. **DOL**) on Yhdysvaltain hallinnon  työvoimakoulutuksesta, työturvallisuudesta, palkkaehdoista, työsuojelusta ja työttömyysturvasta vastaava toimeenpano-osasto. DOL hallinnoi liittovaltion työlainsäädäntöä.

Työministeriön johtajana toimii Yhdysvaltain työministeri.

## Lähteet
Henry Andrade

**Henry Manuel Andrade** (s. 17. huhtikuuta 1962 Sacramento) on kapverdeläinen entinen pika-aitajuoksija. Hän edusti Yhdysvaltoja, kunnes sai kaksoiskansalaisuuden vanhempiensa syntyperän ansiosta.

Andrade oli kuudes Yhdysvaltain olympiakarsinnoissa vuosina 1984 ja 1992 eikä päässyt kisoihin kummallakaan kerralla. Hän edusti Kap Verdeä Stuttgartin MM-kisoissa 1993, mutta karsiutui jo alkuerissä. Andrade pääsi osallistumaan olympialaisiin Atlantassa 1996, mutta joutui keskeyttämään erässään.

Henry Andraden veljenpoika Jordin Andrade (s.1992) on myöskin juoksija ja on setänsä tavoin Yhdysvaltain ja Cap Verden kaksoiskansalainen. 

## Lähteet
The Manhattans Doing Their Best Things

**The Manhattans Doing Their Best Things** on kokoelmalevy yhdysvaltalaisen soulyhtye The Manhattansin tuotannosta vuosilta 1965–1967.

Albumi on ilmestynyt Upfront-levymerkillä, ja osallisena on myös Springboard International Records, Inc., jonka toimisto on ollut New Jerseyn Rahwayssa. Kannen on valmistanut New York Cityssä toiminut Lee-Myles Assoc.

Levyn esittelytekstin on tehnyt Wayne Stierle, joka on itsenäinen tuottaja ja levynkeräilijä. Hän kertoo, että yhtye on New Jerseyn Newarkista ja aloittanut uransa tyypillisenä ns. kadunkulmayhtyeenä nimillä The Dulcets ja The Five Young Men.

Yhtye esiintyi sitten Apollo-teatterin amatööri-illassa ja sijoittui kolmanneksi. Niinpä yhtyeen palkkasi Joe Evans, joka oli tuohon aikaan perustanut Carnival Records -yhtiön. Ensisingle ilmestyi vuonna 1962. Yhtyeen kolmas single *I Wanna Be* vuodelta 1965 menestyi Newarkissa ja Detroitissa ja kipusi lopulta Top 100 -singlelistalle. Yhtye teki Carnival-levymerkille kaikkiaan 13 singleä, ja näiden kappaleista osa on tällä kokoelmalla. Paras myyntimenestys tältä kaudelta on *Can I*, joka on vielä varsin lähellä 1950-luvun doo-wop-yhtyeiden balladilinjaa.

Yhtyeen tyylilajia luonnehdittiin tuolloin "Chicago-Detroit"-soundiksi, mutta oikeastaan se oli kuitenkin enemmän kotiseutunsa soundia. Newarkista oli aikaisemmin tullut sellaisia yhtyeitä kuin The Monotones ja The Fiestas.

## Kappaleet

Sivu 1

# "Can I" (Carnival 517, soul-listasijoitus #23)
# "Follow Your Heart" (512, #20)
# "Searchin for My Baby" (509, #20)
# "Baby I'm Sorry" (529, B-puoli)
# "I Wanna Be (Your Everything)" (507, #12)

Sivu 2

# "Baby I Need You" (514, #22)
# "Call Somebody Please" (506, B-puoli)
# "Sweet Little Girl" (522, B-puoli)
# "I Betcha (Couldn’t Love Me)" (522, #23)
# "Teach Me (the Philly Dog)" (514, B-puoli)

Levyetiketissä kappaleiden vaihtoehtoisia nimiä ovat "Searching for My Baby" ja "I Betcha' (Couldn't Love Me).

## The Manhattans

* Winfred "Blue" Lovett
* Edward "Sonny" Bivins
* Richard "Ricky" Taylor
* Kenneth "Wally" Kelly
* George "Smitty" Smith

## Lähteet

* LP *The Manhattans Doing Their Best Things* (Upfront UPF-120)
*
Gösta Ekman (syntynyt 1890)

**Frans Gösta Viktor Ekman** (28. joulukuuta 1890 Tukholma, Ruotsi – 12. tammikuuta 1938 Tukholma, Ruotsi) oli ruotsalainen näyttelijä.

Ekmania pidetään yhtenä ruotsalaisen teatterin ensimmäisistä suurista tähtinäyttelijöistä. Vähän ennen kuolemaansa syksyllä 1937 Ekman oli vierailevana näyttelijänä myös Svenska Teaternissa Helsingissä, Ragnar Josephsonin näytelmässä *Kanske en diktare*. Hän palasi Ruotsiin vasta jouluaatoksi ja sai muutama päivä myöhemmin korkean kuumeen. Parin viikon kuluttua Ekman menehtyi.

Ekmanin poika oli näyttelijä ja elokuvaohjaaja Hasse Ekman ja hänen pojanpoikansa oli näyttelijä Gösta Ekman (1939–2017).
__NOTOC__
## Elokuvat
*1936 – *Intermezzo*
*1936 – *Kungen kommer*
*1935 – *Swedenhielms*
*1933 – *Kanske en diktare*
*1933 – *Kära släkten*
*1933 – *Två man om en änka*
*1930 – *För hennes skull*
*1928 – *Gustaf Wasa*
*1928 – *Revolutionschochzeit*
*1927 – *En perfekt gentleman*
*1926 – *Klovnen*
*1926 – *Faust*
*1925 – *Karl XII*
*1922 – *Vem dömer*
*1920 – *Gyurkovicsarna*
*1918 – *Mästerkatten i stövlar*

## Teatteri
*1936 – *[[Villisorsa]]*, Henrik Ibsen (rooli: Hjalmar Ekdal)
*1935 – *En förtjusande fröken*, Ralph Benatzky (rooli: Felix Munck)
*1935 – *[[Venetsian kauppias]]*, William Shakespeare (rooli: Shylock)
*1935 – *[[Elävä ruumis]]* (*Živoi trup*), Leo Tolstoi (rooli: Fedja)
*1934 – *Bödeln*, Pär Lagerkvist (rooli: Bödeln)
*1934 – *[[Peer Gynt]]*, Henrik Ibsen (rooli: Peer Gynt)
*1934 – *[[Hamlet]]*, William Shakespeare (rooli: Hamlet)
*1932 – *Kanske en diktare*, Ragnar Josephson (rooli: Filip)
*1932 – *Min syster och jag* (rooli: Victor Filosel)
*1932 – *Valkoinen hevonen*, Benatzky–Charell–Müller (rooli: Leopold)
*1931 – *[[Iloinen leski]]*, Franz Lehár (rooli: Greve Danilo) 
*1928 – *Broadway*, George Abbott (rooli: Roy Lane)
*1928 – *Patrasket*, Hjalmar Bergman (rooli: Joe Meng)
*1927 – *[[Kuinka äkäpussi kesytetään]]*, William Shakespeare (rooli: Petruchio)
*1927 – *[[Candida (näytelmä)|Candida]]*, George Bernard Shaw (rooli: Marchbanks)
*1926 – *Han som får örfilarna*, Leonid Andrejev (rooli: *Han*)
*1924 – *Graven under Triumfbågen*, Paul Raynal (rooli: Soldaten)
*1923 – *[[Gösta Berlingin taru]]*, Selma Lagerlöf (rooli: Gösta Berling)
*1922 – *[[Kustaa Vaasa (näytelmä)|Kustaa Vaasa]]*, August Strindberg (rooli: Erik XIV)
*1921 – *Vihreä hissi*, Avery Hopwood (rooli: Billy)
*1919 – *[[Romeo ja Julia]]*, William Shakespeare (rooli: Romeo)
*1917 – *Gamla Heidelberg*, W. Meyer-Förster (rooli: Karl-Hinke)
*1915 – *[[Lycko-Pers resa]]*, August Strindberg (rooli: Lycko-Per)
*1914 – *[[Joutsikki]]*, August Strindberg (rooli: prinssi)
*1908 – *Pariserliv* (rooli: Prosper)

## Lähteet
*Gösta Ekman – en av de största 
*Gösta Ekman 1890 – 1938. Portrait of the actor Gösta Ekman by Thomas Staedeli

## Aiheesta muualla

* Ekmansällskapet. 
* Gösta Ekman d.ä. (28.12.1890 – 12.01.1938).
Freaky Tah

**Raymond Rogers** (14. toukokuuta 1971 – 28. maaliskuuta 1999), tunnettu paremmin nimellä **Freaky Tah**, oli MC, hype man ja promoottori. Freaky Tah oli Lost Boyz -nimisen rap-yhtyeen jäsen. Muita jäseniä olivat Mr. Cheeks, DJ Spigg Nice ja Pretty Lou. Freaky Tah syntyi, eli ja kuoli Queensissa, New York Cityssä.

## Kuolema

Freaky Tah kuoli takaraivoon saamansa luodin aiheuttamaan vammaan 28. maaliskuuta 1999 yhtyekaverinsa Mr. Cheeksin 28. syntymäpäiväjuhlien yönä. Freaky Tah oli menossa kohti Sheraton Hotelin uloskäyntiä, kun mies nimeltä Kelvin Jones ampui häntä päähän. Jones myönsi tekonsa. Freaky Tah ilmoitettiin kuolleeksi noin klo 4.20 aamuyöllä läheisessä Jamaica-sairaalassa. Pakoauton kuljettaja Raheem Fletcher tuomittiin seitsemäksi vuodeksi vankilaan. Freaky Tah oli kuollessaan 27-vuotias.

## Diskografia

##### The Lost Boyzin albumit

* Diamond Dust (1994) Progressive
* Jeeps, Lex Coups, Bimaz & Benz [EP] (1995) Uptown
* Lifestyles of the Rich and Shameless [single] (1995) Uptown
* Renee [CD single](1996) PolyGram
* Legal Drug Money (1996) Uptown/Universal
* Love, Peace & Nappiness (1997) Uptown/Universal
* Me and My Crazy World (1997) Uptown/Universal
* LB IV Life (1999) Uptown/Universal
* Forever (2005) Contango Records/Legal Drug Money

## Lähteet
Isokirvavainokainen

**Isokirvavainokainen** (*Aphidius colemani*) on vainopistiäisten (Braconidae) heimoon kuuluva hyönteislaji.

Lajia käytetään kirvojen kuten kurkkukirvan (*Aphis gossypii*) ja persikkakirvan (*Myzus persicae*) biologiseen torjuntaan kasvihuoneissa. Isokirvavainokainen on kirvojen sisäloinen. Isokirvavainokainen munii munansa kirvan sisään munan jatkaen kehitystään kirvan sisällä ja lopulta tappaen kirvan. Naaras ehtii loisimaan elämänsä aikana 200-500 kirvaa.

## Lähteet

## Aiheesta muualla
*Biotus: Isokirvavainokainen (''Aphidius colemani'')
*Forestum: Isokirvavainokainen (''Aphidius colemani'')
*UniProt, Taxonomy: Aphidius colemani 
*Ichneumonoidea: Aphidius colemani 
*Aphid control: Aphidius colemani 
*Centre for Agriculture and Biosciences International (CABI): Aphidius colemani 
*Pherobase: Semiochemicals of Aphidius colemani
Yleisurheilun alle 20-vuotiaiden Euroopan-mestaruuskilpailut 1995

Vuoden **[[1995]] [[yleisurheilun alle 20-vuotiaiden Euroopan-mestaruuskilpailut]]** käytiin Nyíregyházassa, Unkarissa.

## Mitalistit
### Miehet

### Naiset

## Lähteet
* European Junior Championships (Men) 
* European Junior Championships (Women)
Welcome to the Family

**Welcome to the Family** voi tarkoittaa seuraavia:

* ”Welcome to the Family”, Avenged Sevenfold -yhtyeen single
* *[[Welcome to the Family (EP)|Welcome to the Family]]*, Avenged Sevenfoldin EP-levy
* *[[Tervetuloa perheeseen]]* (engl. *Welcome to The Family*), yhdysvaltalainen komediasarja vuodelta 2013
Christopher Hall

**Robert Christopher Hall** (s. 18. toukokuuta 1965) on yhdysvaltalainen rockmuusikko. Hän on ollut solisti. 

## Musiikkiura
Hall tapasi kosketinsoittaja Walter Flakusin vuonna 1985, ja he perustivat samaana vuonn Chicagossa Stabbing Westwardin, josta tuli vaikutusvaltainen amerikkalaisissa industrialpiireissä 1990-luvun lopussa. Stabbing Westwardin hajottua hän perusti vuonna 2002 uuden yhtyeen nimeltä The Dreaming, joka on vähitellen koonnut omaa uskollista fanikuntaansa Yhdysvalloissa.
Yoona

**Yoona** (oik. **Im Yoon-ah**, , s. ) on eteläkorealainen laulaja, tanssija, näyttelijä ja malli. Hän on tullut tutuksi yhtyeestä Girls' Generation. Yoona debytoi laulajana Girls' Generationin kanssa 5. elokuuta 2007. Hän debytoi näyttelijänä vuonna 2007 korealaisessa draamassa 9 Ends, 2 Outs.

## Nuoruus

Yoona syntyi Etelä-Korean pääkaupungissa Soulissa 30. toukokuuta 1990. Hänet on koulutettu näyttelemiseen, tanssimiseen ja laulamiseen.

Yoona on valmistunut vuonna 2009 Daeyoung High School -lukiosta, ja nykyään hän opiskelee yhdessä yhtyetoveri Seohyunin kanssa Dongguk Universityyssa pääaineenaan teatteri ja musiikki.

## Ura

### Girls' Generation

### Tausta

Yoona debytoi näyttelijänä vuonna 2007 draamassa 9 Ends, 2 Outs. Vuonna 2008 hän näytteli draamassa Woman of Matchless Beauty ennen ensimmäistä päärooliaan draamassa You Are My Destiny. Vuonna 2009 Yoona oli draamassa Cindrella Man, rinnallaan Kwon Sang-woo.

### Mainokset ja viihdeala

Ennen debyttiään Girls' Generationin kanssa, Yoona oli tunnettu viihdealalla. Hän muun muassa teki mainoksia ja oli mallina useissa lehdissä samalla, kun oli harjoittelijana SM Entertainmentilla. 

Toukokuussa 2008 Yoona ja hänen yhtyekaverinsa Tiffany ja Jessica sekä yhtyeen TVXQ jäsenet olivat Haptic Motionin TV-mainoksessa.

Yoona yhdessä yhtyekaverinsa Sooyoungin kanssa olivat malleina "08-09 F/W SFAA Seoul Collection-Lee Joo-Young Fashion Show" -nimisessä muotinäytöksessä Seoul Hakyohul Exhibiton Hallilla 20. maaliskuuta 2008. 

Huhtikuussa 2010 Yoona teki yhtyekavereidensa Yurin ja Seohyunin sekä 2PM:n jäsenten Nichkhunin, Taecyeonin ja Chansungin kanssa musiikkimainoksen vesipuisto Caribbean Baylle. Mainos julkaistiin toukokuun puolivälissä, ja sen kappale nimettiin Cabiksi.

Yoonan ensimmäinen soolokappale "Innisfree Day" julkaistiin 30. elokuuta 2010.

## Lähteet

## Aiheesta muualla
*
Kalsiumkanavan salpaajat

**Kalsiumkanavan salpaajat** ovat solujen kalsiumkanaviin vaikuttavia lääkkeitä, joita käytetään hoidettaessa kohonnutta verenpainetta ja angina pectorista sekä ehkäisemään aivohalvausta. Anatomis-terapeuttis-kemiallisessa lääkeluokituksessa (ATC) kalsiumkanavan salpaajat luokitellaan ryhmään C08.

Vaikuttavana aineena kalsiumkanavan salpaajissa on jokin seuraavista:

* Amlodipiini
* Diltiatseemi
* Felodipiini
* Isradipiini
* Lerkanidipiini
* Nifedipiini
* Nilvadipiini
* Nisoldipiini
* Verapamiili

Kalsiumkanavan salpaajien avulla kalsiumin (*Ca*) virtaus solun sisään estyy sydämen ja verisuonten sileissä lihaksissa. Tämä heikentää kalsiumista riippuvaisten lihasten supistumista. Verisuonet laajenevat tällöin ja sydämen supistustilavuus pienenee ja verenpaine laskee. Kalsiumkanavan salpaajat rentouttavat myös vähän keuhkoputken sileää lihasta.

Haittavaikutuksena voi esiintyä huimausta kalsiumkanavan salpaajahoidon alkuvaiheessa. Hoidon alkuvaiheessa saattaa esiintyä myös kasvojen punastumista ja turvotuksia alaraajoissa. Eri vaikuttavat aineet kalsiumkanavan salpaajissa saattavat poiketa sydämen ja verenkierron vaikutuksen osalta.

## Lähteet
* http://www.hoitonetti.fi/hoitokategoriat/kalsiumsalpaajat/ 
* http://www.tohtori.fi/?page=6229732&id=6863395
* http://www.medicina.fi/fato/34.pdf 

## Aiheesta muualla

* Lääkealan turvallisuus- ja kehittämiskeskus Fimea: ATC-luokitus
Béranger-Aymard Bossé

**Béranger Aymard Bosse** (s. 13. maaliskuuta 1985 Bangui, Keski-Afrikan tasavalta) on keskiafrikkalainen yleisurheilija, joka kilpailee pikajuoksussa.

Bosse osallistui MM-kisoihin ensimmäistä kertaa vuonna 2005. Hän kilpaili tuolloin 200 metrin matkalla, mutta putosi jo alkuerissä. Bosse sijoittui seuraavan vuoden Afrikan-mestaruuskilpailuissa viidenneksi 100 metrillä. Hän osallistui samalle matkalle myös MM-kisoissa 2007, joissa hän oli alkueränsä viides ja putosi jatkosta. 

Bosse oli yksi maansa kolmesta kilpailijasta Pekingin olympialaisissa 2008 ja karsiutui 100 metrillä juostuaan matkan ajassa 10,51. Hän toimi olympialaisissa lisäksi maansa lipunkantajana. Bosse osallistui myös Lontoon olympialaisiin 2012 yhtenä maansa kuudesta urheilijasta. Hän karsiutui 100 metrillä juostuaan matkan ajassa 10,55.

## Ennätykset
* 100 m: 10,38 s (2007)
* 200 m: 21,01 s (2014)
* 50 m (sisäradat): 5,85 s (2009)
* 60 m (sisäradat): 6,64 s (2014)

Lähde: IAAF

## Lähteet

## Aiheesta muualla
*
Hinikissia Albertine Ndikert

**Hinikissia Albertine Ndikert** (s. 15. syyskuuta 1992) on tšadilainen yleisurheilija, joka kilpailee pikajuoksussa.

Ndikert on osallistunut olympialaisiin kerran, vuonna 2008. Hän juoksi tuolloin vain 15-vuotiaana 100 metrin matkan, jolla hän karsiutui ensimmäisellä kierroksella ajallaan 12,55. Ndikert toimi maansa lipunkantajana kisojen avajaisissa. Daegun MM-kilpailuissa 2011 hän osallistui 200 metrille karsiutuen alkuerissä ennätysajallaan 24,81. Hänen 100 metrin ennätyksensä on 12,52.

## Lähteet
Salhate Djamalidine

**Salhate Djamalidine** (s. 23. joulukuuta 1978 Nanterre, Ranska) on komorilainen entinen yleisurheilija, joka kilpaili 400 metrin aitajuoksussa, pikajuoksussa ja keskimatkojen juoksussa. Hän edusti seuratasolla pariisilaista Racing Club de Francea.

Djamalidine kilpaili 400 metrin aitajuoksussa MM-kisoissa 2003, mutta karsiutui ensimmäisellä kierroksella. Hän osallistui samaan lajiin myös Ateenan olympialaisissa 2004, joissa putosi alkuerissä. Djamalidine putosi 400 metrin aidoissa ensimmäisellä kierroksella myös vuoden 2005 MM-kisoissa.

## Ennätykset

*Lähde: IAAF* 

* 400 m aidat: 57,97 s (2003)
* 400 m: 55,91 (2003)
* 800 m: 2.10,53 (2006)

## Lähteet
Ghyd-Kermeliss-Holly Olonghot

**Ghyd-Kermeliss-Holly Olonghot** (s. 15. maaliskuuta 1986 Brazzaville) on brazzavillenkongolainen yleisurheilija, joka kilpailee pikajuoksussa. Olonghot osallistui Pekingin olympialaisiin 2008, joissa hän kilpaili 100 metrin matkalla ja karsiutui ensimmäisellä kierroksella ajallaan 11,01 sekuntia.

## Henkilökohtaiset ennätykset

*Lähde: IAAF* 

* 100 m: 11,00 s (Brazzavillessä 2008)
* 200 m: 22,32 (Nairobissa 2010)

## Lähteet
Hadrut

**Hadrut** (, ) on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten reuna-alueella 110 kilometriä Stepanakertistä kaakkoon. Kaupunki on tasavallan Hadrutin piirin keskus. Azerbaidžanin hallinnollisen jaon mukaan se on Xocavəndin piiriin kuuluva taajama. Asukkaita on 3&nbsp;300 henkeä (vuonna 2009).

Hadrutista tuli piirikeskus vuonna 1939 ja kaupunkimainen taajama vuonna 1963. Sen nähtävyyksiin kuuluu vuonna 1621 rakennettu kirkko ja kotiseutumuseo.

Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020.

## Lähteet
Andy Borg

**Andy Borg** (s. 2. marraskuuta 1960 Wien, Itävalta) on itävaltalainen laulaja ja televisiojuontaja. Hän asuu Passaussa, Baijerissa, Saksassa.

## Diskografia

### Albumit

## Aiheesta muualla
*
*Andy Borg AllMusicissa
Nery Brenes

**Nery Antonio Brenes Cárdenas** (s. 25. syyskuuta 1985 Limón) on costaricalainen yleisurheilija, joka kilpailee pikajuoksussa päämatkanaan 400 metriä.

Brenes osallistui MM-kisoihin ensimmäistä kertaa Helsingissä 2005. Hän oli tuolloin alkueränsä kuudes ja karsiutui. Brenes pääsi samalla matkalla välieriin vuoden 2007 kisoissa ja sijoittui neljänneksi sisäratojen MM-kisoissa seuraavana vuonna juostuaan samalla ennätyksekseen ajan 46,45. Hän eteni välieriin saakka Pekingin olympialaisissa 2008 ja oli jälleen neljäs sisäratojen MM-kilpailuissa vuonna 2010. Hän voitti samana vuonna Ibero-Amerikan mestaruuden. Daegun MM-kisoissa 2011 hän karsiutui välierissä. Saman vuoden Pan-Amerikan kisoissa hän voitti 400 metriä ennätyksellään 44,65.

Istanbulin sisäratojen MM-kilpailuissa 2012 Brenes voitti maailmanmestaruuden ennätyksellään ja kisaennätyksellä 45,11 s. Lontoon olympialaisissa hän karsiutui alkuerissä ja Moskovan MM-kilpailuissa 2013 välierissä. Hän sijoittui kuudenneksi Sopotin sisäratojen MM-kilpailuissa 2014. Pekingin MM-kilpailuissa 2015 hän pääsi 400 metrillä välieriin samoin kuin Portlandin sisäratojen MM-kilpailuissa 2016. Rion olympialaisissa 2016 hän osallistui sekä 200 että 400 metrille päästen molemmissa lajeissa välieriin. 200 metrillä hän juoksi alkuerässä uuden ennätyksensä 20,20. Lontoon MM-kilpailuissa 2017 hänet hylättiin 400 metrin alkueräjuoksussa.

## Henkilökohtaiset ennätykset
*Lähteet: IAAF* , Tilastopaja
;Ulkoradat
* 200 m: 20,20 **NR** (2016)
* 400 m: 44,60 **NR** (2016)
;Sisäradat
* 400 m: 45,11 **NR** (2012)

**NR** = maan ennätys

## Lähteet
Jéssica Augusto

**Jéssica de Barros Augusto** (s. 8. marraskuuta 1981 Pariisi, Ranska) on portugalilainen yleisurheilija, joka kilpailee keski- ja pitkien matkojen juoksussa sekä maastojuoksussa.

Augusto voitti kultaa maastojuoksun EM-kisoissa vuonna 2000 nuorten sarjassa. Maastojuoksun EM-kisoissa Brysselissä 2008 Augusto sijoittui hopealle aikuisten sarjassa, ja vuonna 2010 hän voitti Albufeirassa kultaa. EM-joukkuekilpailussa hän saavutti kultaa 2006, 2008, 2009 ja 2010 sekä pronssia 2007. Maastojuoksun MM-kilpailuissa hän oli kahdestoista 2007.

Augusto sijoittui 2007 Osakan MM-kilpailuissa 5&nbsp;000&nbsp;metrillä 15:nneksi ja voitti samalla matkalla kultaa Bangkokin universiadeissa. Valencian MM-hallikilpailuissa 2008 hän oli 3&nbsp;000&nbsp;metrillä kahdeksas. Pekingin olympialaisissa 2008 hän kilpaili 3&nbsp;000 metrin estejuoksussa sekä 5&nbsp;000 metrin juoksussa, mutta karsiutui molemmissa alkuerissä. Berliinin MM-kilpailuissa 2009 hän sijoittui estejuoksussa kymmenenneksi ja seuraavan vuoden Dohan MM-hallikilpailuissa 3&nbsp;000&nbsp;metrillä seitsemänneksi.

Barcelonan EM-kilpailuissa 2010 Augusto sijoittui alun perin 10&nbsp;000 metrin juoksussa kolmanneksi ja 5&nbsp;000 metrillä neljänneksi. Molemmilla matkoilla hän nousi myöhemmin sijan ylemmäs kun 5&nbsp;000 metrin voittaja Alemitu Bekele ja 10&nbsp;000 metrillä toiseksi sijoittunut Inga Abitova hylättiin dopingrikkomusten takia. Daegun MM-kilpailuissa 2011 hän oli 10&nbsp;000&nbsp;metrillä kymmenes. Lontoon olympialaisissa 2012 Augusto sijoittui maratonilla seitsemänneksi.

Augusto saavutti Zürichin EM-kilpailuissa 2014 pronssia maratonilla ajalla 2.25.41. Amsterdamin EM-kilpailuissa 2016 hän sai puolimaratonilla pronssia ajalla 1.10.55. Joukkuekilpailussa Portugali voitti Euroopan-mestaruuden.

## Henkilökohtaiset ennätykset

*Lähteet: IAAF, Tilastopaja*

* 1 500 m: 4.08,32 (2010)
* 3 000 m: 8.41,53 (2007)
* 5 000 m: 14.37,07 (2010)
* 10 000 m: 31.19,15 (2010)
* 3 000 m esteet: 9.18,54 (2010)
* Puolimaraton: 1.09.08 (2009)
* Maraton: 2:24.25 (2014)

## Lähteet

## Aiheesta muualla
* Jéssica Auguston kotisivut